6.12.2022
DA
Den Europæiske Unions Tidende
C 465/107 Tirsdag den 3. maj 2022
bæredygtighed, sikkerhed og konkurrenceevne; påpeger, at AI samtidig indebærer en risiko for at reducere den menneskelige handlefrihed og erstatte menneskelig autonomi; understreger, at både disse fordele og risici bør være en rettesnor for og præge reguleringen og den offentlige kommunikation vedrørende AI;
296. fremhæver, at EU har potentialet til at forme den internationale debat om AI og udvikle globalt førende fælles regler og standarder og derigennem fremme en menneskecentreret, troværdig og bæredygtig tilgang til AI, der fuldt ud respekterer grundlæggende rettigheder; fremhæver dog, at muligheden for at konsolidere en sådan udpræget europæisk tilgang til AI på den internationale scene kræver hurtig handling, hvorfor vi i EU er nødt til at blive enige om en fælles AI-strategi og en regelramme meget snart; understreger, at udformning af internationale teknologiske normer og standarder kræver tættere koordinering og samarbejde med ligesindede demokratiske partnere;
297. understreger, at EU p.t. stadig er langt fra at opfylde sin ambition om at blive konkurrencedygtig inden for AI på globalt plan; fremhæver i denne forbindelse betydningen af at tilvejebringe harmoniserede regler og standarder, retssikkerhed og lige vilkår for at fremme udbredelsen af og innovation inden for AI, herunder ved at fjerne unødvendige administrative hindringer for opstartsvirksomheder, SMV'er og civilsamfundet; erkender, at radikale ændringer af dette omfang påvirker forskellige dele af samfundet forskelligt, og fremhæver, at den digitale omstilling skal ske under fuld respekt for de grundlægende rettigheder; opfordrer Kommissionen, medlemsstaterne og Parlamentet, herunder dets relevante udvalg, til at følge op på anbefalingerne i EU-køreplanen for AI;
298. opfordrer til reguleringsmæssige rammer for AI, der sikrer effektiv forvaltning og beskyttelse af grundlæggende rettigheder og samtidig letter adgangen til digitale markeder for aktører af alle størrelser til at fremme innovation og økonomisk vækst til gavn for alle; understreger, at en konkurrencedygtig, tilgængelig og fair dataøkonomi baseret på fælles standarder er en forudsætning for hensigtsmæssig udvikling og træning af AI; påpeger i denne sammenhæng risikoen for, at markedskoncentrationen i dataøkonomien udvides til økonomien for AI-applikationer;
299. konkluderer, at fremskridt med hensyn til EU's ambitioner på områder såsom AI kræver en meget stærkere grad af integration og harmonisering på det digitale indre marked, hvis vi skal fremme udveksling på tværs af grænserne og sikre, at de samme regler og standarder gælder i hele EU; understreger i denne forbindelse, at EU-institutionerne er nødt til at bekæmpe misbrug af markedsstyrke for at skabe lige konkurrencevilkår;
300. konkluderer, at de nødvendige foranstaltninger må træffes for at sikre, at den digitale omstilling fremmer og ikke hæmmer den grønne omstilling; konkluderer, at AI-systemer kræver robust infrastruktur- og konnektivitetsmuligheder; understreger, at digital infrastruktur, som er i overensstemmelse med den grønne pagt, vil have virkninger i alle sektorer og værdikæder og bør følge principperne i en cirkulær økonomi; understreger, at AI dog ikke vil være funktionel uden tilstrækkelig udbredelse af digital infrastruktur, herunder bredbånd, fibernet, edge nodes og 5G; understreger betydningen af at afbøde stigende energiforbrug og ressourceanvendelse for at opnå klimaneutral digital infrastruktur senest i 2030;
301. fremhæver, at de hurtige teknologiske fremskridt, som AI har indført, også vil påvirke eksistensgrundlaget for alle dem, der ikke er i besiddelse af de nødvendige færdigheder til at tilpasse sig disse nye teknologier hurtigt nok; bemærker, at opkvalificering og omskoling kan bidrage til at løse mange af de deraf følgende socioøkonomiske problemer, men understreger, at disse virkninger også bør tages op i forbindelse med sociale velfærdssystemer, infrastruktur i byer og landdistrikter og demokratiske processer; konkluderer, at det for at fremme indførelsen af innovation på AI-området, øge accepten af AI-baserede applikationer og undgå at lade nogen i stikken er nødvendigt at give EU-borgerne midlerne til at tilegne sig digitale færdigheder; understreger, at for at styrke de digitale færdigheder og den digitale modstandsdygtighed er der behov for, at uddannelse baseret på IKT og STEM starter på et tidligt tidspunkt og er tilgængelig på alle alderstrin; mener, at initiativer til at etablere AI-økosystemer af ekspertise, tiltrække AI-talentmassen i EU og imødegå hjerneflugt er af vital betydning;
302. understreger betydningen af at håndtere AI-drevne udfordringer for grundlæggende rettigheder for at reelt at blive et instrument, der tjener befolkningerne og samfundet og tilstræber et fælles gode og den almene interesse; konkluderer, at for at opbygge tillid til AI blandt borgerne, skal deres grundlæggende rettigheder beskyttes i alle aspekter af livet, herunder i forbindelse med anvendelsen af AI i det offentlige rum og på arbejdspladsen; understreger navnlig behovet for, at kvinders og minoritetsgruppers rettigheder, mål og interesser afspejles i den digitale omstilling; understreger, at offentlige tjenester og deres administrative strukturer er nødt til at gå foran med et godt eksempel; understreger, at EU er nødt til at fremskynde